# Annan (Skottland)

### Fra Wikipedia, den frie encyklopedi

Annan
Status: | By (town)
Befolkning: | ? (-)
Region: | Dumfries and Galloway
Trad. grevskap: | ?

Annan er en by ved elven Annan i Dumfries and Galloway, Skottland. Den ligger omkring 24 km fra Dumfries.

De fleste husene i sentrum er bygget av rød sandstein. Blant offentlige bygninger finner man Annan Academy, hvor forfatteren Thomas Carlyle var elev, og rådhuset i viktoriansk stil fra 1878. I Port Street kan man se bygninger hvor vinduene er murt igjen for å slippe å betale vindusskatt, en spesiell form for eiendomsskatt. Byen har et Historic Resources Centre.

Det finnes romerske levninger i området rundt byen. Senere bygde slekten de Brus, som etterhvert ble kjent som slekten Bruce, Annan slott. Andre slekter som er assosiert med byen er Balliol og Douglas. Byen led under stadige angrep under grensekrigene mellom England og Skottland.

Elven krysses av en steinbro med tre buer fra 1824, og av en nyere jernbanebro.

Annen er en maritimt orientert by, med verft som bygde mange klippere og andre skip. Ved havnen finner man en varde som er reist til minne om Robert Burns, som jobbet på tollkontoret i 1790-årene.

Edward Irving ble født og vokste opp i byen, og det står en statue av ham på kirkegården. En annen kjent skotsk predikant, Robert Murray M'Cheyne, ble ordinert i Annen.

Utenfor byen ligger Hoddom slott, bygget av John Maxwell, 4. Lord Herries ca. 1552–1565.

Hentet fra «http://no.wikipedia.org../../../a/n/n/Annan_%28Skottland%29_66ca.html»

Kategori: Byer i Dumfries and Galloway

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- English